سوئدی

سوئدی اتا ژرمنی زبون هسه که سوئد کشور دله وه ره گنش کننه. اینتا زبون ۱۳ میلیون گنش‌کر دارنه و سوئد و فلاند دله رسمی زبون هسه. 

 سوئدی ادبیات 
سوئدی نو ادبیات انجیل جه برگردوندن به سوئدی زبون مازرونی ۱۰۵۲ مازرونی سال دله سر بیته اینتا کار ره اولاوس بیتری هکرده. سوئدی نخوستین شرگو یورنجی نیسترنهلم بیه و بعدن اولوف فوندالین که شرگو و مورخ بیه پیدا بونه. بعد وشون کالر بیرمان و یوهان هانریک کیکجرن شرگو پیدا بونه و دوومی سوئدی ادبیات پیش بوردن وسر خله زحمت بکشیه و سوئد شاء گویستافونس سووم هم ونه پشتیبون بیه. اینتا شاء شه سوئدی آکادمی ره درست هکرده و خله کیتابون بنویشته. میلادی هیژده سده دله سوئیدنبرگ فلسفه و دین دله اتا خله کیتاب بنویشته. میلادی نوزدخ سده دله سوئد گت‌ترین شرگئون نوم بیه: آبریک یوهان سنیجتلینوس (مازرونی ۱۳۰۵ تا ۱۳۳۵ سالون)، فایلن و فرانستین بینه.

میلادی نوزده سده دله بونه بوتن گت‌ترین بنویشت کرون اینا بینه: رج برد، وگرورنتولبی، فردریکا بریمر، گوستاو فرودینج و سلمیلا جیروف که وره دنیا دله اشناسنه و ونه کیتاب‌ئون چنتا زبون برگردون بیه. ولی اینتا دوره دله سترند مرج سوئد دله بترین بیه. میلادی بیستومی سده دله فرنرفون هادنستام بتونسه نوبال ادبی جایزه ره بوره.

سوئد ادبیات موعاصر دوره دله سعی کرده که عادی مردم زندگی درباره بوئه. بنویشت کرونی اینجوری بنوشتنه وشون نوم بیه: گوستاو هیلستروم واین فاگنر، آلبرت آنجستروم، دان آندرسون، ایفا لوجوهانسون و هنری مارتسون بینه.

 منابع 

رج:سوئد
رج:ژرمنی زوونون